Potgooi - Nuus & Weer 11 Augustus 2020 - NETRADIOSA
11/08/2020 Corrie Slabbert Afrikaans, Nuus, Potgooi/Podcast, Weer 0
Bevestigde Coronavirus-gevalle soos aan die einde van 10 Aug 2020:
Wêreldwyd: Gevalle 20 258 243 Sterftes: 739 176 Herstel: 13 189 392 met 64 690 ernstig kritiek en in SA het die bevestigde gevalle gestyg na 563 598 en die sterftes in SA na 10 621 Intussen het 417 200 mense herstel, en 539 is ernstig kritiek is uit die 135 777 aktiewe gevalle. Die uitslae van toetse wat tot op hede in SA gedoen is staan op 3 267 494. SA is steeds die land met die 5de hoogste gevalle van COVID-19 wêreldwyd
Talle gebiede in veral Natal, Limpopo en Oos-Transvaal asook in Gauteng word hierdie week swaar getref met aanhoudende krag vermindering. Mense in die gebiede word gewaarsku om nie onverskillig te wees nie en moet selfs in die tyd van krag vermindering alle elektriese kragpunte as lewendig beskou. Die kragvoorsiener het aangekondig dat die krag vermindering wat sedert Maandag ingestel is, noodsaaklik is om oorbelading te voorkom in die hoë digtheid woongebiede waar krag onwettig van hoof kraglyne getap word. Eskom sê honderde krag verbruikers het die bestaande meters uitgesny uit onwettige koppelings te maak wat geen kragverbruik registreer op die meters nie, terwyl ander direk van die Eskom kragdrade hulle krag aftap wat dikwels lei tot gevaarlike aansluitings. Die krag verminderings vind plaas van 5.nm en kan duur tot 10 uur saams.
Die ekonomiese krisis van Suid-Afrika laat die ANC regering kyk na die moontlikheid om van die pensioene aan te wend om uit die skuldlas te kom, wat duisende mense raak. Suid-Afrika beskik nie oor die kragtige ekonome om so 'n gevaarlike stap te waag en duisende werkers se pensioengeld op risiko te plaas wat 'n massiewe armoede kan veroorsaak. Daar is 'n nuwe wet ter tafel geneem wat 'n verskuilde klousule bevat wat die regering in staat stel om die pensioengeld te gebruik.
Twaalf lede van die polisie sal na verwagting vanoggend in die Kampton Park-landdroshof verskyn op aanklagte van korrupsie. Hulle is verlede Vrydag by die OR Tambo Internasionale Lughawe aangekeer. Die verdagtes sluit drie adjudant-offisiere, nege sersante en ses konstabels in. Vyf ander verdagtes het hulle Vrydag aan die polisie oorgegee. Die verdagtes sal teregstaan op aanklagte van korrupsie en rampokkery. Intussen sal 17 verkeersbeamptes in die Petoria landdroshof verskyn. Die beamptes het na bewering omkoopgeld van motoriste op onder meer die N-1, N-4, N-14-hoofweë geëis.
'n Vyfjarige seuntjie is so getraumatiseer, nadat hy en sy ma drie nagte in 'n polisiesel in Roodepoort aangehou is, dat hy begin hakkel het. Hy en sy ma was 3 dae in die selle saam met ander verdagtes aangehou en hulle is vrygelaat sonder enige verduideliking of verskoning. By navraag het die polisieman wat hulle opgesluit het, gesê hy doen net sy werk. Die Gautengse polisiehoof het nou 'n dringende ondersoek gelas na die gebeure en die ma, Angela Hattingh (43), het 'n prokureur aangestel om haar te help om 'n eis teen die polisie in te stel. Ingevolge die Kinderwet mag geen kind onder enige omstandighede in polisieselle aangehou word nie.
Die 11-jarige Leo Williams is steeds in 'n kritieke toestand in die Rooikruis-kinderhospitaal in Kaapstad. Die seun is verlede week deur 'n dwaalkoeël in die kop getref, terwyl hy by sy huis in Laignville in St Helenabaai, televisie gekyk het. Die voorval het tydens diensleweringsbetogings in die gebied plaasgevind. Die polisieondersoekdirektoraat ondersoek die voorval.
Die Nasionale Seereddingsinstituut en die Kaapstad-metro het 'n waarskuwing aan strandbesoekers uitgereik, nadat die karkas van 'n walvis op Langstrand in Kommetjie uitgespoel het. Branderplankryers en swemmers langs die Atlantiese Kusgebied word gevra om versigtig te wees, aangesien die karkas verhoogte haaiaktiwiteit in die gebied meebring.
Die Wes-Kaapse polisie het die naweek 7-honderd en 12 mense in hegtenis geneem vir verskeie oortredings waaronder moord, roof en handel in drank. Die kantoor van die provinsiale polisiekommissaris sê die polisie het beslag gelê op 517 liter drank, verskeie soorte dwelms, waaronder dagga, metamfetamien, heroïen en mandrax. Sowat duisend-500 boetes is uitgereik vir die oortreding van die Rampbestuurwet, waaronder die verkoop van tabakprodukte. Verskeie boetes vir verkeersoortredings is ook uitgereik.
Volgens die DA se woordvoerder oor staatsdiens en administrasieleier Lein Schreiber het die ANC doelbewus die inkomste van minstens 3 miljoen werkers in die privaatsektor verwoes terwyl hy terselfder tyd verseker het dat staatsamptenare steeds hulle volle salarisse ontvang of hule werk of nie.
'n Man en 'n vrou het Maandagoggend gesterf en hulle dogtertjie ernstig beseer toe hulle motor op die R500 tussen Parys en Focville teen 'n vragmoter gebots het.
Warmbad – Sonnig met 'n Min 8 Max 26
Nelspruit – Gedeeltelik bewolk met 'n Min12 Max 26
Brits – Sonnig met 'n Min 7 Max 25
Pretoria – Sonnig met 'n Min 9 Max 22
Johannesburg – Sonnig met 'n Min 8 Max 20
Vereeniging – Sonnig met 'n Min 8 Max 23
Rustenburg – Sonnig met 'n Min 8 Max 25
Bloemfontein – Sonnig met 'n Min -1 Max 22
Kimberley – Sonnig met 'n Min 1 Max 25
Upington – Sonnig met 'n Min 2 Max 22
Durban – Sonnig met 'n Min 13 Max 23
Durbanville – Bewolk met reënbuie met 'n Min 9 Max 16
Oos-London – Sonnig met 'n Min 11 Max 26
Kaapstad – Bewolk met reënbuie met 'n Min 12 Max 15
Port Elizabeth – Bewolk met 'n Min 10 Max 24
Sutherland – Bewolk met 'n min -3 en max 10
Windhoek – Sonnig met 'n minimum van 4 en Max 26
Keetmanshoop – Sonnig met 'n Min 0 Max 21
Besoek gerus ons webwerf die radio ook speel ook en jy met enige selfoon of rekenaar kan saamkuier en loer gerus rond daar is ook potgooie van vorige programme indien jy dit gemis het.
Die boek Plundering Ontbloot, Operasie Bakarhu, kan nou ook bestel word vir aflewering deur Takealot, teen R1-50 by sms 48423. Sms bloot "Plundering" na 48423. Die prys is R200 plus Dan die R1-50 vir die sms.